section_heading: Nestanak Carmichaela
paragraph_text: Tijekom noći Friend otima Elizabeth i s njome bježi na Carmichaleu. Friend namjerava njome zamijeniti svoju majku kojom je bolesno opčinjen. Crnobradi objašnjava Daveisu da namjerava otploviti na sjever i pustiti da bude ubijen, tako da njegova krv padne u more, iz čega će nastati njegovo novo tijelo, s izgledom nepoznatim vlastima. Daveis, Shandy i Hurwood se ukrcavaju na Jenny i kreću u potjeru za Friendom koji je pobio posadu Carmichaela i zamijenio ih leševima mornara s engleskog gusarskog broda Charlotte Bailey, koji je 1630. potonuo u borbi sa španjolskim galijunom Nuestra Senora de Lagrimas. Jenny se približava Carmichaelu kojeg se zbog Friendove magije drži duh Charlotte Bailey pa brod stalno mjenja izgled. Istodobno se javlja nova opasnost. Friendovom krivicom, ali ne i njegovom voljom, duh Nuestra Senora de Lagrimas se diže s dna mora i napada Carmichael/Charlotte Bailey nastavljajući borbu od prije gotovo čitavog stoljeća. Dva broda se sudaraju i na palubi Carmichaela/Chalotte Bailey započinje borba dvaju posada živih mrtvaca. Istodobno i Jenny s druge strane udara u Carmichael i njena posada započinje borbu s Friendovom i španjolskom nemrtvom posadom. Istodobno i Friend i Hurwood započinju magijski dvoboj. Tijekom borbe Davies pogiba spašavajući Shandyja, krivicom Vennera, pirata koji je želio mjesto Daveisovog zamjenika. Hurwood pobjeđuje Frienda i ubija ga. Posade živih mrtvaca nestaju na suncu zajedno s duhovima dvaju potonulih brodova. Hurwood protjeruje Shandyja koji želi odvesti Elizabeth i odlazi Carmichaelom.